Anika Smit-moord: Beskuldigde nie self in hof | Maroela Media
André van Wyk (24), wat aangekla word van die moord op Anika Smit (17), het nie Vrydag in die Pretoria-Noord-landdroshof verskyn nie.
Die staatsaanklaer het in Van Wyk se afwesigheid versoek dat hy vir 'n verdere 20 dae vir waarneming in die Weskoppies-psigiatriese hospitaal bly. Die verdediging het nie die versoek teengestaan nie en gesê dit is in belang van geregtigheid.
Die saak is hierna tot 15 Desember uitgestel vir die afhandeling van die ondersoek. 'n Verslag oor Van Wyk se sielkundige toestand sal na verwagting ook dan gereed wees.
Hy is tydens sy vorige hofverskyning, op 26 September, na 'n psigiatriese hospitaal verwys vir sielkundige waarneming. Die hof het egter op 25 Oktober gehoor 'n bed by die Weskoppies-psigiatriese hospitaal het eers onlangs beskikbaar geraak en hy is toe vir die 30 dae waarneming gestuur.
Van Wyk tydens sy vorige verskyning in die hof. Sy ouers sit skuins agter hom. Foto: Phillip Bruwer
Die staatsgeneesheer het aanbeveel Van Wyk moet behoorlike waarneming ondergaan en was van mening dat Van Wyk die erns van die aanklagte teen hom verstaan, asook die gevolge van 'n moontlike skuldigbevinding. "Hy kan nie beskryf wat tydens die voorval gebeur het nie en beskryf nie die relevante feite nie. Hy het geheueverlies oor die voorval en ontken hy sien drogbeelde of hallusineer," lui die verslag.
Ek voel so jammer vir die ouers en familie van Anika. Dis 'n lang uitgerekte 6jaar sedert haar dood. Die moordenaar moet duidelik iets makeer om so wreed te moor en dan nog haar hande af te sny. Dis 'n verskriklike daad om te pleeg en dan onthou hy niks?……..Klink bietjie verdag!
God slaap nie en hy sal moet verantwoording doen eendag, en dan gaan geheueverlies nie help nie!
As hy geheueverlies het, hoe het hy onthou dat hy homself moes gaan oorgee??
E.K. - wil ook maar net noem...
Voel ook jammer vir die man se ouers… there, but for the grace of God go we…
geheuverlies my allie!! hy het by sy "cell mates" lekker gepronk oor wat hy gedoen het, en hoe hy dit gedoen het!! sterkte aan die ouers.